Bygda har med sin beliggenhet langs Drammenselva gode forutsetninger for industri, noe en har visst å utnytte. Treforedlingsindustrien har stått særlig sterkt, men også andre typer industri har eksistert og finnes fremdeles på Geithus. Industriarbeiderklassen har også vært med på å farge Modum kommune rød gjennom mange år. Både Det norske Arbeiderparti og Norges Kommunistiske Parti stod sterkt her da arbeiderbevegelsen var på sitt sterkeste i Norge.